wickkiey/tamil-wikipedia-chunked huggingface dataset:
# புது உறவு

இந்தத் திரைப்படம் 2005ல் கனடாவில் வெளியானது. ஜனகன் பிக்சர்ஸ் வெளியிட்ட இரண்டாவது படம்.  
1995ல் ஸ்ரீமுருகன், வி. திவ்வியராஜன், ஆனந்தி சசிதரன் (ஸ்ரீதாஸ்), தாரணி, வள்ளிநாயகி இராமலிங்கம் முதலியோர் நடிக்க ஆர்ம்பிக்கப்பட்ட இத்திரைப்படம் தயாரிப்பில் ஏற்பட்ட தடங்கல் காரணமாக இடை நிறுத்தப்பட்டது. 10 வருடங்களின் பின்னர் கதையின் தொடர்ச்சியில் இரண்டாவது தலைமுறைக் கதையாக மாற்றம் செய்யப்பட்டு, பல புதிய கலைஞர்களை இணத்து 2005ல் வெளியானது.
# கதிரொளி (திரைப்படம்)

**கதிரொளி** என்பது கனடாவில் தயாரான நான்கு தமிழ்க் குறும்படங்களின் தொகுப்பாக வெளிவந்த ஒரு திரைப்படம் ஆகும். இக்குறும்படங்கள் வெவ்வேறு கதைகளுடன் வேறுபட்ட சுவையுள்ளனவாக உருவாக்கப்பட்டதினால் மிகுந்த வரவேற்பைப் பெற்றன.
# கதிரொளி (திரைப்படம்)

## குறும்படங்கள்

- சந்தேகம்
பி. எஸ். சுதாகர், சாமந்தி கனகராஜா, செந்தூரன், கணபதி ரவீந்திரன் ஆகியோர் நடித்தார்கள்
- வேலி
கணபதி ரவீந்திரன், ரூபி யோகதாசன், டக்ள்ஸ் மணிமாறன், யசோ, சுதன், தனுஷா ஆகியோர் நடித்தார்கள்
# கதிரொளி (திரைப்படம்)

## வேறு தகவல்கள்

- படப்பிடிப்பு,படத்தொகுப்பு ரவி அச்சுதன்.
- கதை, வசனம், இயக்கம்: கணபதி ரவீந்திரன்
- தயாரிப்பு: ரூபி யோகதாசன்
# சுகம் சுகமே

கனடாவிலும், இந்தியாவிலும் படமாக்கிய திரைப்பட வரிசையில் இரண்டாவது திரைப்படம். தென்னிந்திய கலைஞர்களுடன் கனேடிய கலைஞர்கள் சிலரையும் வைத்து, அங்குள்ள பின்னணியில் பெரும்பாகம் எடுத்துவிட்டு, மிகுதியை இங்குள்ள் கலைஞர்களை சம்பந்தப்படுத்தி எடுக்கப்பட்ட ஒரு படம். அதற்கேற்ப திரைக்கதை அமைக்கப்பட்டது.  
தென்னிந்திய கலைஞர்களைத்தவிர, இத்திரைப்படத்தில் ஸ்ரீமுருகன், ரவி அச்சுதன், கதிர் துரைசிங்கம், சுதன் மகாலிங்கம், குவின்ரஸ் துரைசிங்கம், எஸ். மதிவாசன் முதலிய பலர் நடிதிருந்தார்கள். ஒளிப்பதிவு, இயக்கம், படத்தொகுப்பு ஆகிய முக்கிய பொறுப்புகளை ரவி அச்சுதன் ஏற்றிருந்தார். மூலக்கதையை விமர்சகர் அருண் எழுத, எழுத்தாளர் குரு அரவிந்தன் திரைக்கதை, வசனம் எழுதினார். கபிலேஷ்வர் இப்படத்தின் இசை அமைப்பாளர்.
# ராஜயோகம் (திரைப்படம்)

**ராஜ யோகம்** 21. 09 1940 ஆம் ஆண்டு வெளிவந்த தமிழ்த் திரைப்படமாகும். பி. சம்பத் குமார் இயக்கத்தில் வெளிவந்த இத்திரைப்படத்தில் டி. கே. சமங்கி, எம். நடராஜன் மற்றும் பலரும் நடித்திருந்தனர். எஸ். வேலுசாமி இசையமைத்திருந்தார்.
# மீனாட்சி கல்யாணம் (திரைப்படம்)

**மீனாட்சி கல்யாணம்** 1940 ஆம் ஆண்டு வெளிவந்த தமிழ்த் திரைப்படமாகும். ஆர். பத்மநாபன் இயக்கத்தில் வெளிவந்த இத்திரைப்படத்தில் எம். ஆர். கிருஷ்ணமூர்த்தி, காளி என். ரத்னம் மற்றும் பலரும் நடித்திருந்தனர். காலை இயக்குநர்களாக பட்டு, கே. சென் ஆகியோர் பணியாற்றினார்கள்.
# மீனாட்சி கல்யாணம் (திரைப்படம்)

## நடிகர்கள்

இப்பட்டியல் "தமிழ் சினிமா உலகம்" நூலிலிருந்து தொகுக்கப்பட்டது.  
;நடிகர்கள்
- மகாராஜபுரம் கிரிஷ்ணமூர்த்தி - சிவன், சுந்தரேசர்
- கே. எஸ். சேதுபதி பிள்ளை - மலையத்துவஜ பாண்டியன்
- காளி என். ரத்தினம் - பூசாரி, பஞ்சாங்க ஐயர்
- கே. சிவராமன் - நாரதர்
- டி. சீனிவாச ராவ் - வீரபாகு
- கே. கே. ராதா - ராஜா  
;நடிகைகள்
- பேபி மீனாள் - பாலா மீனாட்சி
- டி. பிரேமாவதி - மீனாட்சி
- சி. பத்மாவதி - ராணி காஞ்சனமாலை
- பி. ஆர். மங்களம் - பூசாரிணி
- கே. எஸ். அங்கமுத்து - சுபாஷினி
- எம். எஸ். ஜானகி - தவமணி
- எம். டி. ராஜம் - ராஜாவின் தாய்
# கிருஷ்ணன் தூது (திரைப்படம்)

**கிருஷ்ணன் தூது** (*Krishnan Thoothu*) அல்லது **ஸ்ரீ கிருஷ்ணன் தூது** (*Sri Krishnan Thoothu*) 1940 ஆம் ஆண்டு வெளிவந்த தமிழ்த் திரைப்படமாகும். ஆர். பிரகாஷ் இயக்கத்தில் வெளிவந்த இத்திரைப்படத்தில் செருகளத்தூர் சாமா, என். எஸ். கிருஷ்ணன், பி. கண்ணாம்மா, டி. ஏ. மதுரம் மற்றும் பலர் நடித்திருந்தனர்.
இத்திரைப்படத்துடன் **கொழுக்கட்டை குப்பு** என்ற தலைப்பில் ஒரு நகைச்சுவைக் குறும்படமும் காண்பிக்கப்பட்டது. படத்தின் பாட்டுப் புத்தகத்தில் இருந்தும் பெறப்பட்டது.  
**நடிகர்கள்**  
| நடிகர் | பாத்திரம் |  |
| --- | --- | --- |
| சிறுகளத்தூர் சாமா | கிருட்டிணன் |  |
| விசலூர் சுப்பிரமணிய பாகவதர் | துரியோதனன் |  |
| நாகைநல்லூர் இலட்சுமிநாராயண பாகவதர் | விதுரர் |  |
| சாண்டோ நடேசபிள்ளை | கர்ணன் |  |
| டி. பாலசுப்பிரமணியம் | பலராமர் |  |
| எஸ். எஸ். மணி பாகவதர் | தருமன் |  |
| சி. எஸ். தன்சிங் | பீமன் |  |
| ஆர். எஸ். ராமசுவாமி ஐயங்கார் | அருச்சுனன் |  |
| கே. வி. கிருஷ்ணன் | நகுலன் |  |
| கொத்தமங்கலம் ராமசாமி | சகாதேவன் |  |
| எம். ஆர். துரைராஜ் | சாத்தகி |  |
| எம். ஏ. கணபதி பட் | அசுவத்தாமன் |  |
| எம். எஸ். வேலாயுதம் | தேவேந்திரன் |  |
| டி. கோபால்ராவ் | விராட ராஜன் |  |
| எல். நாராயண சோமயாஜலு | சஞ்சயன் |  |
| சி. சின்னையா | திருதராட்டிரன் |  |
| ஏ. எஸ். ஏ. சாமி | பீஷ்மர் |  |
| எம். திருவேங்கடம் | துச்சாதனன் |  |
| கே. தேவநாராயணன் | விகர்ணன் |  |
| டி. எம். பாபு | துர்வாசர் |  |
| பி. ஜி. வெங்கடேசன் | நாரதர் |  |
| ஜாலி கிட்டு ஐயர் | சகுனி |  |
| என். எஸ். கிருஷ்ணன் | - |  |
| ஈ. கிருஷ்ணமூர்த்தி | கந்தன் |  |
| குஞ்சிதபாதம் பிள்ளை | ரங்கன் | } |  
**நடிகைகள்**  
| நடிகை | பாத்திரம் |  |
| --- | --- | --- |
| பி. கண்ணாம்பா | திரௌபதி |  |
| எம். ஆர். வாசுவாம்பாள் | குந்தி தேவி |  |
| எம். என். விஜயாள் | சத்தியபாமா |  |
| டி. எஸ். கிருஷ்ணவேணி | ருக்மணி |  |
| எம். கே. பாபுஜி | பால குந்தி |  |
| டி. ஏ. மதுரம் | - | } |
இவர்களுடன், எம். ஆர். கனகரத்தினம், எம். ஆர். ராமலட்சுமி, புஷ்பம்மாள், ராஜீவி, பட்டு, சுலோசனா, லட்சுமிகாந்தம், சங்கரி, பத்மாவதி ஆகியோரும் நடித்தனர்.  
- நடனம்: தனபாக்கியம், ஜானகிபாய்
- குழந்தைகள் நடனம்: பேபி ரங்கா, சுலோசனா
# கிருஷ்ணன் தூது (திரைப்படம்)

### கொளுக்கட்டை குப்பு நடிகர்கள்

**கொளுக்கட்டை குப்பு நடிகர்கள்**  
| நடிகர் | பாத்திரம் |  |
| --- | --- | --- |
| ஈ. கிருஷ்ணமூர்த்தி | கொளுக்கட்டை குப்பு |  |
| என். எஸ். கிருஷ்ணன் | அருணாசலம் |  |
| டி. ஏ. மதுரம் | சுப்புத்தாய் | } |
# கிருஷ்ணன் தூது (திரைப்படம்)

## பாடல்கள்

படத்தில் இசையமைப்பாளரின் பெயர் குறிப்பிடப்படவில்லை, ஆனால் பாடல் வரிகளை பாபநாசம் சிவனும், ராஜகோபால ஐயரும் எழுதினர். பாடல்களை ஜோதிசு சின்கா பதிவு செய்தார். மொத்தம் 24 பாடல்கள் இடம்பெற்றிருந்தன. இவற்றை விட கொளுக்கட்டை குப்பு நாடகத்தில் 2 நகைச்சுவைப் பாடல்கள் இடம்பெற்றன.  
**பாடல்கள்**  
| எண். | பாடல் | பாடியோர் | பாத்திரங்கள் | இராகம்/தாளம் |  |
| --- | --- | --- | --- | --- | --- |
| 1 | *ஸ்ரீ மாதவனே மழை நிறத்தவனே* | குழுவினர் | - | மோகன்கல்யாணி-ஆதி |  |
| 2 | *இணையேயில்லாத எங்கள் இடையர் குலம்* | சிறுகளத்தூர் சாமா | கிருட்டிணன் | இந்துத்தான் பயாக்-ஏகம் |  |
| 3 | *அன்புடைய தோழிமாரே, ஆடுவோமின்னேரம்* | எம். என். விஜயாள் | சத்தியபாமா, தோழிகள் | இந்துத்தானி சாரங்கா-ஆதி |  |
| 4 | *பரிகாசமேனோ மாயா* | எம். என். விஜயாள் | பாமா | இந்துத்தானி பகார்-ஆதி |  |
| 5 | *பிரேம சுபாவிக பந்தமதுலகே* | சிறுகளத்தூர் சாமா, எம். என். விஜயாள் | கிருட்டிணன், பாமா | பயாக்-ஆதி |  |
| 6 | *அம்பா துளசி தாயே* | டி. எஸ். கிருஷ்ணவேணி | ருக்மணி | இந்துத்தானி கமாசு-ஆதி |  |
| 7 | *தருமமிதுவே நாதா* | பி. கண்ணாம்பா | திரௌபதி | இந்த்துத்தான்-ஆதி |  |
| 8 | *எனை நிகர்பவரினி யாரே இலரே* | விசலூர் சுப்பிரமணிய பாகவதர் | துரியோதனன் | மோகனம்-ஆதி |  |
| 9 | *தாரணி வாழ்வது தாரக மாமா* | எல். நாராயண சோமயாஜலு | சஞ்சயன் | கானடா-ஆதி |  |
| 10 | *நீ பாரத வமரில் யாவரையு நீராக்கி* | கொத்தமங்கலம் ராமசாமி | சகாதேவன் | செஞ்சுருட்டி |  |
| 11 | *நீதியிதோ இனி நீர் சமாதானம்* | பி. கண்ணாம்பா, சிறுகளத்தூர் சாமா | திரௌபதி, கிருட்டிணன் | இந்துத்தானி பகடி கமாசு-ஆதி |  |
| 12 | *சலேத்தி ஹிமவான் சைல:* | சிறுகளத்தூர் சாமா | கிருட்டிணன் | சுலோகம்-எதுகுலகாம்போதி |  |
| 13 | *ஹே கோபாலக! ஹே க்ருபா ஜலநிதே* | நாகைநல்லூர் இலட்சுமிநாராயண பாகவதர் | விதுரர் | சுலோகம்-நாதநாமக்ரியை |  |
| 14 | *ஒருமகர்க் காகக்கோடி யுறுதவமியற்று வாரே* | சிறுகளத்தூர் சாமா | கிருட்டிணன் | விருத்தம்-காம்போதி |  |
| 15 | *கபட நாடக மாயவதாரீ* | எம். ஆர். வாசுவாம்பாள், சிறுகளத்தூர் சாமா | குந்தி, கிருட்டிணன் | மிசுரமல்லார்-ஆதி |  |
| 16 | *கன்னியாயிருந்த நாளில் கடுகி துர்வாசர் வந்து* | எம். ஆர். வாசுவாம்பாள் | குந்தி | விருத்தம்-கேதாரகௌளம் |  |
| 17 | *தம்பியரைந்து பேரும் தனித்தனி ஏவல் செய்ய* | எம். ஆர். வாசுவாம்பாள் | குந்தி | விருத்தம் |  |
| 18 | *ஜெகஜ்ஜோதி ரூபதேவா வா தினமாமணியே* | எம். ஆர். வாசுவாம்பாள் | குந்தி | பகடி-ஆதி |  |
| 19 | *மடந்தை பொற்றிருமேகலை மணியுகவே* | சாண்டோ நடேசபிள்ளை | கர்ணன் | விருத்தம் |  |
| 20 | *கல்லினுங்கடிய நெஞ்சக்கசட* | நாகைநல்லூர் இலட்சுமிநாராயண பாகவதர் | விதுரர் | விருத்தம்-சிம்மேந்திரமத்யம் |  |
| 21 | *ஓ கண்ணா கண்ணிலையோ* | எடுத்துக்காட்டு | திரௌபதி | அசாவேரி |  |
| 22 | *தாயவள் உரலில் அன்று தயிர் கடைக் கயிற்றால் கட்ட* | சிறுகளத்தூர் சாமா | கிருட்டிணன் | மோகனம் |  |
| 23 | *உலகமெல்லாம் அருளாலே* | பி. கண்ணாம்பா | திரௌபதி | ஆஷா-ஆதி |  |
| 24 | *யமுனா விகார வாசுதேவா* | பி. ஜி. வெங்கடேசன் | நாரதர் | பகாடி |  |
| 25 | *கொஞ்சம் வாங்கி தின்னு பாருங்கோ* | ஈ. கிருஷ்ணமூர்த்தி | கொளுக்கட்டை குப்பு | நகைச்சுவைப் பாடல் |  |
| 26 | *இப்போ நான் செய்த தந்திரம் ரொம்பசரி* | என். எஸ். கிருஷ்ணன், டி. ஏ. மதுரம் | அருணாசலம், சுப்புத்தாய் | நகைச்சுவைப் பாடல் | } |
# கிருஷ்ணன் தூது (திரைப்படம்)

## வரவேற்பு

இந்தத் திரைப்படத்தை ஆர். பிரகாஷ் சிறப்பாக இயக்கியிருந்தாலும், அறிமுக நாயகி பி. கண்ணாம்பாவின் மோசமான தமிழ் உச்சரிப்பு பெரும் குறையாக இருந்தது. அவருக்குத் தமிழ் தெரியாது, தெலுங்கு வழக்கில் பேசியது தமிழ் ரசிகர்களிடம் வரவேற்பைப் பெறவில்லை.
# மணிமேகலை (பாலசன்யாசி)

**மணிமேகலை** 1940 ஆம் ஆண்டு வெளிவந்த தமிழ்த் திரைப்படமாகும். பொம்மன் இரணி இயக்கத்தில் வெளிவந்த இத்திரைப்படத்தில் கொத்தமங்கலம் சீனு, என். எஸ். கிருஷ்ணன், கே. பி. சுந்தராம்பாள் மற்றும் பலர் நடித்திருந்தனர்.  
- Manimekalai 1940 - *தி இந்து (ஆங்கிலம்)* நாளிதழில் *ராண்டார் கை* எழுதிய கட்டுரை
# வாயாடி (திரைப்படம்)

**வாயாடி** 1940 ஆம் ஆண்டு வெளிவந்த தமிழ்த் திரைப்படமாகும். பிரஹதி பிக்சர்ஸ் நிறுவனத்தினரால் வெளியிடப்பெற்ற இத்திரைப்படத்தில் காளி என். ரத்னம், டி. ஆர். ராமச்சந்திரன் மற்றும் பலர் நடித்திருந்தனர்.  
- Vaayaadi 1940, ராண்டார் கை, தி இந்து, ஆகஸ்ட் 22, 2008
# நவயுவன் (கீதாசாரம்)

**நவ யுவன்** 1937 ஆம் ஆண்டு வெளிவந்த தமிழ்த் திரைப்படமாகும். மிசெல் ஒமலெவ் இயக்கத்தில் வெளிவந்த இத்திரைப்படத்தில் வி. வி. சடகோபன், சேசகிரி பாகவதர் மற்றும் பலரும் நடித்திருந்தனர்.
# நவயுவன் (கீதாசாரம்)

## துணுக்குகள்

- லண்டனில் படப்பிடிப்பு நடத்தப்பெற்ற முதற் தமிழ்த் திரைப்படமாகும்.
# சுந்தரமூர்த்தி நாயனார் (1937 திரைப்படம்)

**சுந்தர மூர்த்தி நாயனார்** 1937 ஆம் ஆண்டு, திசம்பர் 11 இல் வெளி வந்த 15000 அடி நீளமுடைய புராண தமிழ்த் திரைப்படமாகும். கார்த்திகேயா பிலிம்ஸ் பட நிறுவனம் தயாரித்து முருகதாசா இயக்கத்தில் வெளியான இத்திரைப்படத்தில், பி. வி. ரெங்காச்சாரி, வி. என். சுந்தரம் மற்றும் பலரும் நடித்திருந்தனர்.
# சுந்தரமூர்த்தி நாயனார் (1937 திரைப்படம்)

## வகை

வரலாற்றுப்படம் / ஆன்மிகப்படம்
# சுந்தரமூர்த்தி நாயனார் (1937 திரைப்படம்)

## துணுக்குகள்

- சுந்தர மூர்த்தி நாயனாரின் வாழ்க்கை வரலாற்றினை அடிப்படையாகக் கொண்டு எடுக்கப்பெற்ற திரைப்படமாகும்.
# பக்கா ரௌடி

**பக்கா ரௌடி** (*தஞ்சாவூர் ரௌடி*) 1937 ஆம் ஆண்டு, யூலை 14 இல் வெளிவந்த 14664 அடி, தமிழ்த் திரைப்படமாகும். மோகன் பிக்சர்ஸ் பட நிறுவனம் சார்பில், "ராமனிக்லால்" மற்றும் "மோகன்லால்" என இவர்கள் இயக்கத்தில் வெளியிடப்பெற்ற இத்திரைப்படத்தில் பி. எஸ். சீனிவாசராவ், எஸ். பாட்சா மற்றும் பலரும் நடித்திருந்தனர்.  
முதலில் "தஞ்சாவூர் ரெளடி" என்ற பெயரில் இப்படம் தயாரிக்கப்பட்டிருந்தது, ஆனால் தஞ்சை வாழ் மக்கள் படத்தின் தலைப்பை மிக வன்மையாகக் கண்டித்து எதிர்த்தனர். இதனால் "பக்கா ரெளடி" என்று பெயர் மாற்றம் பெற்று இப்படம் வெளியாயிற்று.
# மின்னல் கொடி

**மின்னல் கொடி** என்பது 1937 ஆம் ஆண்டு வெளிவந்த தமிழ்த் திரைப்படமாகும். கே. அமர்நாத் இயக்கத்தில் வெளிவந்த இத்திரைப்படத்தில் பி. எஸ். ஸ்ரீநிவாச ராவ், எஸ். பாட்சா மற்றும் பலர் நடித்திருந்தனர்.
# மின்னல் கொடி

## கதை

மோகினி என்ற இளம்பெண் மின்னல் கொடி எனும் புரட்சிக்காரன் சாகும் தருவாயில் தன் கடமைகளை நிறைவேற்றுமாறு கேட்க, முகமூடி ஆணுடை தரித்து தொடர்ந்து மின்னல் கொடியாகி எதிரிகளை அழிக்கிறாள். தீயவர் அழிந்து காதலர் இணைவதோடு படம் சுபமே முடிகிறது.
# மின்னல் கொடி

## நடிகர்கள்

இப்படத்தில் சீனிவாசராவுடன் (*போலீஸ் அதிகாரி*), கே. டி. ருக்மணி (*மின்னல் கொடி, மோகினி*), பாட்சா (*வில்லன்*), கொக்கோ (*காமெடி நண்பன்*) ஆகியோர் நடித்தனர்.
# பக்த துளசிதாஸ் (1937 திரைப்படம்)

**பக்த துளசிதாஸ்** 1937 ஆம் ஆண்டு, செப்டம்பர் 9 இல் வெளிவந்த 20000 அடி புராண தமிழ்த் திரைப்படமாகும். முருகன் டாக்கி பிலிம்சு தயாரித்து, ராஜா சந்திரசேகர் இயக்கத்தில் வெளிவந்த இத்திரைப்படத்தில் எம். கே. ராதா, கே. எஸ். சபிதா தேவி, என். எஸ். கிருஷ்ணன் மற்றும் பலரும் நடித்திருந்தனர். இத்திரைப்படத்திற்கு டி. கே. ஜெயராம ஐயர் இசையமைத்திருந்தார்.
# பக்த துளசிதாஸ் (1937 திரைப்படம்)

## நடிகர்கள்

- எம். கே. ராதா - துளசிதாஸ்
- கே. எஸ். சபிதா தேவி - மமதா
- என். எஸ். கிருஷ்ணன்
- டி. ஏ. மதுரம்
# பக்த துளசிதாஸ் (1937 திரைப்படம்)

## கதைச் சுருக்கம்

தில்லியில் பேரரசர் அக்பரின் அரண்மனையில் மத ஆய்வுக்காக நியமிக்கப்பட்டிருந்தவர் ராஜப்பூரைச் சேர்ந்த வைணவரான ஆத்மாராம். அவர் தீர்த்தயாத்திரை சென்றுவர அக்பரிடம் விடைபெற்று, தனது இடத்தில் தனது மகன் துளசிராமை (*எம். கே. ராதா*) நியமித்து விட்டுப் போகிறார். துளசிராம் ஓருநாள் பெருமாள் கோவிலில் கண்ட தாசி ஜம்னாபாயின் மேல் மோகங் கொண்டு அவளிடம் சிக்கிக்கிடக்க, இதையறிந்து தாயார் உலுஜிபாய் வந்தழைக்க வர மறுத்து விடுகிறான். யாத்திரை சென்றிருந்த, ஆத்மாராம் வீடுதிரும்பி துளசிராமின் துர்நடத்தை தெரிந்து, தாசி ஜம்னா வீட்டிற்குப் போய் புத்திமதிகள் கூறி அவனை அழைத்து வந்து, துளசிராமின் மனைவி மமதாவுடன் (*கே. எஸ். சபிதா தேவி*) சேர்த்து வைக்கிறார்.  
**பக்த துளசிதாஸ் பாடல்கள்**  
| எண் | பாடல் | பாடியவர்கள் (கதாபாத்திரங்கள்) | இராகம் | தாளம் |  |
| --- | --- | --- | --- | --- | --- |
| 1 | ஸ்ரீகணபதி வரதா ஜய ஜய | குழுவினர் | பூர்வகல்யாணி | ஆதி |  |
| 2 | துளசி அம்ம கல்யாணி சுபகரி | மமதா | கல்யாணி | ஆதி |  |
| 3 | ஹரிநாராயன ஜரிநாராயண | ஆத்மாராம் | காபி | ஆதி |  |
| 4 | நானினி பாக்யவதி - இனிமேலென்ன | ஜமுனா | - | - |  |
| 5 | சண்டாளி அடியே துரோகி | தாசி வீட்டுக் கிழவன் | - | - |  |
| 6 | இது மனோ ரம்ய காலமே | துளசிதாஸ் | தன்யாசி | ஆதி |  |
| 7 | காதல் நாயகி கணிகா மணியே | பட்டர் | - | - |  |
| 8 | கணிகை மாதவன் வச மயங்கிட | மமதா | காம்போதி | ரூபகம் |  |
| 9 | மானங்கெட்டுப் போனாயடி | பட்டர், பட்டர் மனைவி | - | - |  |
| 10 | ஜோதிவர்ணமே - எங்கு தோணுதே | துளசிதாஸ், மமதா | - | - |  |
| 11 | ராமா எல்லாம் நீயே | துளசிதாஸ் | யமுனாகல்யாணி | மிசுரம் |  |
| 12 | மாயா உலகக் கூட்டம் | துளசிதாஸ், மமதா | பந்துவராளி, சிந்துபைரவி, ஆனந்தபைரவி, எதுகுலகாம்போதி, செஞ்சுருட்டி | ஆதி |  |
| 13 | ஜெய மாருதி ராஜா | துளசிதாஸ் | கோகுலத்வனி | ஆதி |  |
| 14 | ராகவன் தரிசனமே காண்பேன் | துளசிதாஸ் | ஆபோகி | ஆதி |  |
| 15 | நாயகன் புகல்வதே மனுவாக்யம் | மமதா | செஞ்சுருட்டி | ஆதி |  |
| 16 | ஸ்ரீரகுராம் ஜானகிராம் | குழுவினர் | சுத்தசாவேரி | சதுர்நடை |  |
| 17 | ஸ்ரீராம ரவிகுலேந்தரா ஜய ஜய | துளசிதாஸ் | கேதார், மால்கோஷ், மோகனம் | - |  |
| 18 | ஜகம் புகழ மகுடாபிசேகம் கொண்டான் | துளசிதாஸ் | நாட்டக்குறிஞ்சி | சாபு |  |
| 19 | ஜய ஜய துளசிதாச வாழி | குழுவினர் | சிறீராகம் | - | } |
# சிந்தாமணி (திரைப்படம்)

**சிந்தாமணி** 1937 ஆம் ஆண்டு வெளிவந்த தமிழ்த் திரைப்படமாகும். ஒய். வி. ராவ் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், அசுவத்தம்மா, சேர்களத்தூர் சாமா மற்றும் பலர் நடித்திருந்தனர்.
# சிந்தாமணி (திரைப்படம்)

## இடம்பெற்ற பாடல்கள்

1. ஞானக்கண் ஒன்றிருந்திடும்போதினிலே
1. பஜனை செய்வோம் கண்ணன் நாமம்
1. பேசும் தரமோ காதல் பரவசமானால்
1. மாயப்பிரபஞ்சத்தி லானந்தம் வேறில்லை
# பத்மஜோதி

**பத்ம ஜோதி** 1937ஆம் ஆண்டு, ஆகத்து 21 இல் வெளிவந்த 14500 அடி தமிழ்த் திரைப்படம் ஆகும். மோடர்ன் தியேட்டர்ஸ் பட நிறுவனம் சார்பில், டி. ஆர். சுந்தரம் தயாரித்து, இயக்கிய இத்திரைப்படத்தில் டி. எம். சங்கரன், எம். எஸ். முத்துகிருஷ்ணன் மற்றும் பலர் நடித்திருந்தனர்.
# பக்த அருணகிரி

**பக்த அருணகிரி** 1937 ஆம் ஆண்டு, திசம்பர் 18 இல் வெளிவந்த 13133 அடி நீளமுடைய புராண தமிழ்த் திரைப்படமாகும். மயூரா பிலிம்ஸ் பட நிறுவனத்தினரால் தயாரித்து, ச. து. சு. யோகி, டி. எஸ். சண்முகம் இயக்கத்தில் வெளியிடப்பெற்ற இத்திரைப்படத்தில் தேவாரம் சி. சங்கரலிங்கம், டி. என். மீனாட்சி மற்றும் பலரும் நடித்திருந்தனர்.
# அம்பிகாபதி (1937 திரைப்படம்)

**அம்பிகாபதி** 1937 ஆம் ஆண்டு வெளிவந்த 52 வாரங்கள் ஓடிய வரலாற்றுத் தமிழ்த் திரைப்படமாகும். சேலம் சங்கர் பிலிம்ஸ் பட நிறுவனம் சார்பில் எம். எஸ். தொட்டண்ணா செட்டியார் தயாரித்து, எல்லிஸ் ஆர். டங்கன் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், பி. வி. ரெங்காச்சாரி மற்றும் பலர் நடித்திருந்தனர். இப்படத்துக்கு இளங்கோவன் எழுதிய உரையாடல் அனைவரையும் கவரும்வகையில் அழகுத் தமிழில் இருந்தது. இது தமிழ் சினிமா உரைநடையில் பெருமளவு மாற்றத்தைக் கொண்டுவந்தது. இப்படம் வருவதற்கு முன்பு மணிப்பிரவாள நடையில் எழுதப்பட்டுவந்த தமிழ் சினிமாவின் உரையாடல் நல்ல தமிழுக்கு மாறத் துவங்கியது.  
ராஜா மகளை புலவரின் மகன் காதலிப்பதே கதை. இதை ரோமியோ ஜூலியட் வடிவில் படமாக்கினார் எல்லிஸ் டங்கன். இப்படம் கவித்துவமாக எடுக்கப்பட்டதால் பலத்த வரவேற்பு பெற்றது. தியாகராஜ பாகவதர், கொன்னப்ப பாகவதர், எம்.ஆர். சந்தானலட்சுமி நடித்தனர். இதில் சிறுகளத்தூர் சாமா, ரங்காச்சாரி தவிர கலைவாணர் என். எஸ். கிருஷ்ணன் முக்கியமானவர். இப்படம் ஒரு ஆண்டு காலம் ஓடியது. ஆங்கிலப் படங்களுக்கு இணையான முத்தக் காட்சியும் இப்படத்தில் இடம்பெற்றிருந்தது. தமிழ்த் திரைப்படத்தில் இடம்பெற்ற முதல் முத்தக் காட்சி இதுவாகும்.
# அம்பிகாபதி (1937 திரைப்படம்)

## துணுக்குகள்

- எம். கே. தியாகராஜ பாகவதர் பாடல் சிறப்பு அம்சம் கொண்டது.
- சேக்சுபியரின் ரோமியோ - ஜுலியட் போன்றதொரு கதையமைப்பு.
- இப்படத்தை இயக்கிய எல்லிஸ் ஆர். டங்கன் ஒரு அயல்நாட்டுக்காரர் ஆவார்.
# ஆர்யமாலா

**ஆர்யமாலா** (*Aryamala*) 1941 ஆம் ஆண்டு வெளிவந்த தமிழ்த் திரைப்படமாகும். எஸ். எம். ஸ்ரீராமுலு நாயுடு இயக்கத்தில் வெளிவந்த இத்திரைப்படத்தில் பி. யு. சின்னப்பா, டி. எஸ். பாலையா, என். எஸ். கிருஷ்ணன், எம். ஆர். சந்தானலட்சுமி மற்றும் பலரும் நடித்திருந்தனர். ஆரியமாலா திரைப்படம் பெரும் வெற்றி பெற்று சின்னப்பாவை ஒரு பெரும் திரைப்பட நாயகனாக்கியது. இதே நாட்டுப்புறப் புராணக்கதை 1958-இல் காத்தவராயன் என்ற தலைப்பில் மீண்டும் தயாரிக்கப்பட்டது.
# ஆர்யமாலா

## திரைக்கதை

தொன்ம நாட்டார் கதையைக் கொண்டு இப்படத்தின் கதை உருவாக்கப்பட்டது. தேவலோகத்தின் நந்தவனத்தைக் காக்க சிவபெருமான் காத்தவராயனை உருவாக்குகிறார். அங்கு வரும் சப்தகன்னியரில் இளங்கன்னி என்ற தேவலோகப் பெண்ணைக் காதலிக்கிறான். அவளைக் காதலிக்க முயற்சிக்கும்போது அவள் தன்னை நீரில் மூழ்கடித்துக் கொள்கிறாள். பின்னர் அவள் மீண்டும் ஆர்யமாலா என்ற பெயரில் இளவரசியாகப் பிறக்கிறாள். காத்தவராயனும் பூவுலகில் பிறந்து வேடர்களால் வளர்க்கப்படுகிறான். காத்தவராயன் ஆர்யமாலாவை காதலிக்கிறான். அவன் கிளியாக மாறி அவளுடயை அரண்மனைக்குச் செல்கிறான். அவள் கிளியை விரும்புகிறாள். ஆனால் அது காத்தவராயன் என்று தெரியும்போது ஆரியமாலா அதிர்ச்சியடைகிறாள். அவள் மீண்டும் தன்னை நீரில் மூழ்க முயலுகையில், விட்டுணு அவளைக் காத்தருளி கல்லாக மாற்றுகிறார். காத்தரவராயன் கல்லைத் தொடும்போது ஆரியமாலா மீண்டும் தன் உருவத்தைப் பெறுகிறாள். ஒருகட்டத்தில் காத்தவராயன் அரசனால் சிறையில் அடைக்கப்பட்டடு, கழுவேற்றப்படுகிறான். இருப்பினும், விட்டுணு தலையிட்டு எல்லாவற்றையும் சுமுகமாகத் தீர்த்து வைக்கிறார். காத்தவராயனும் ஆர்யமாலாவும் திருமணம் செய்து கொண்டு மகிழ்ச்சியாக வாழ்வதே கதை.  
;நடிகர்கள்
- பு. உ. சின்னப்பா - காத்தவராயன்
- டி. எஸ். பாலையா - பாலராயன்
- என். எஸ். கிருஷ்ணன் - சின்னான்
- வாசுதேவ ராவ் - ஆரியப்பூராசன்
- எஸ். கிருஷ்ண சாத்திரி - அப்பா பட்டர்
- வி. வி. எஸ். மணி - சிறீ கிருஷ்ணன்
- பி. ராஜகோபால ஐயர் - பரமசிவன்
- கொளத்துமணி - மன்னாரு (வண்ணான்)
- கே. ஆர். நாகராஜ ஐயர் - சோமேச ஆரியன்
- என். தியாகராஜன் - வேடுவ அரசன்
- சிவன் - பிச்சைக்காரப் பையன்  
;நடிகைகள்
- எம். ஆர். சந்தானலட்சுமி - பார்வதி
- எம். எஸ். சரோஜா - ஆர்யமாலா
- டி. ஏ. மதுரம் - ஆரவல்லி
- ஏ. சகுந்தலா - சொர்ணமாலை
- சீதாலட்சுமி - தொளசி அம்மா
- பி. எஸ். ஞானம் - வண்ணாரவல்லி
- பி. எஸ். சந்திரா - சின்னரங்கம்
- ஏ. ஆர். சகுந்தலா - வசந்தா
- எல். சரோஜா - மாலதி
- எம். கே. பாபுஜி - நிர்மலா
- எஸ். ஆர். ஜானகி - காளிதேவி
- டி. எம். பட்டம்மாள் - நடனமாது
# ஆர்யமாலா

## பாடல்கள்

சி. இலட்சுமணதாஸ் இயற்றிய பாடல்களுக்கு ஜி. ராமநாதன் இசையமைத்திருந்தார். பாடல்கள் RCA Photophone இல் பதிவு செய்யப்பட்டது. பின்வரும் பட்டியல் ஆர்யமாலா பாட்டுப் புத்தகத்தில் இருந்து எடுக்கப்பட்டது.
# ஆபிரகாம் லிங்கன்

**ஆபிரகாம் லிங்கன்** (*Abraham Lincoln*, பெப்ரவரி 12, 1809 — ஏப்ரல் 15, 1865) ஐக்கிய அமெரிக்காவின் 16 வது குடியரசுத் தலைவர் ஆவார். இவர் அடிமை முறைக்கு எதிர்ப்புத் தெரிவித்து அதனை ஒழிக்க முனைந்தவர்களில் ஒருவர். 1860ல் மேற்கு மாநிலங்களில் தலைவராக இருந்த இவர் குடியரசுக் கட்சியின் வேட்பாளராகத் தேர்ந்தெடுக்கப்பட்டு அமெரிக்காவின் குடியரசுத் தலைவராக வெற்றி பெற்றார்.  
ஐக்கிய அமெரிக்காவைப் பிளவுபடாமல் காக்க, தென் மாநிலப் பிரிவினைக் கருத்தாளர்களை எதிர் கொண்டு உள்நாட்டுப் போர் நடத்தி வெற்றி பெற்றவர். இவர் 1863ல் அடிமைகள் விடுதலை பெற புகழ்பெற்ற விடுதலை எழுச்சி அறிவிப்பு ஒன்றை வெளியிட்டார். அதனைத் தொடர்ந்து 1865இல் ஐக்கிய அமெரிக்காவின் 13 வது அரசியல் சட்டத் திருத்தத்தின் வழி அடிமை முறையை ஒழித்தார். இவருடைய தலைவருக்கான பண்புகளை அறிய இவர் நடத்திய உள்நாட்டுப் போர், மற்றும் அடிமை முறையை எதிர்த்து இவர் நாட்டு மக்களுக்கு விழிப்பு ஏற்படுத்து வகையில் எழுப்பிய குரலும் முக்கியமானவை. கெட்டிஸ்பர்க் சொற்பொழிவு எனப் புகழ்பெற்ற இவர் ஆற்றிய உரை இதற்கு நல்ல எடுத்துக்காட்டு. உள்நாட்டுப் போர் முடியும் தருவாயில் தென் மாநிலங்களுடன் கடுமையாக இல்லாமல் இணக்கமான முறையில் அமெரிக்க ஒன்றியத்தை நிறுவ முயன்றார். இவர் அடிமை முறையை ஒழிப்பதில் ஒரு சிறிதும் தளர்வில்லாமல் உறுதியாக இருந்ததை ஒரு சிலர் கடுமையாக சாடினார்கள் (எ.கா. காப்ர்ஹெட்ஸ்). ஆனால் வேறு சிலர் இவர் போதிய விரைவுடன் அடிமை முறையை ஒழிக்கவில்லை என்றும், அடிமை முறையை போற்றிய தென் மாநிலங்களிடம் உள்நாட்டுப்போரின் இறுதியில் போதிய அளவு கடுமையாக நடந்துகொள்ளவில்லை என்றும் குற்றம் சாட்டினர். இறுதியில் 1865 இவர் வாஷிங்டன் டி. சி யில் உள்ள ஃவோர்டு அரங்கில் ஜான் வில்கிஸ் பூத் என்பவனால் கொல்லப்பட்டார். அமெரிக்க ஒன்றியத்தின் ஒற்றுமைக்காக உயிர் துறந்து புகழ் எய்தினார்.
# ஆபிரகாம் லிங்கன்

## இளமை

1809 ஆம் ஆண்டு பிப்ரவரி 12ந் தேதி அமெரிக்காவின் கெண்டக்கியில் ஓர் ஏழை குடும்பத்தில் பிறந்தார் ஆபிரகாம் லிங்கன். அவரது தந்தை தாமஸ் லிங்கன் ஒரு தச்சர். சிறுவனாக இருந்த போது, தந்தையின் பணிகளில் லிங்கன் உதவி புரிந்தார். தாயார் நான்சி ஹாங்க்ஸ் (*Nancy Hanks*). காடுகளுக்கிடையே ஒன்பது மைல் நடந்து சென்று கல்வி பயின்றார் லிங்கன். ஆபிரகாம் லிங்கனுக்கு 9 வயது இருக்கும்போது தாய் இறந்து போனதால், சிற்றன்னையால் லிங்கன் வளர்க்கப்பட்டார். குடும்ப ஏழ்மை காரணமாக லிங்கனால் சரியாக படிக்க முடியவில்லை. பிறருக்கு உதவி செய்தல், அடுத்தவர் மீது அன்பு செலுத்துதல் போன்ற அரிய குணங்கள் சிறு வயதிலேயே லிங்கனிடம் இருந்தது. எப்போதும் கலகலப்பாகப் பழகுதல்; கதை சொல்லுதல்; வேடிக்கையாகப் பேசுதல் ஆகிய லிங்கனின் குணங்கள் அவர் மீது மற்றவர்களை விருப்பம் கொள்ளச் செய்தன.  
ஒருமுறை, நியூ ஆர்லியன்ஸ் என்ற நகரத்திலுள்ள சந்தைக்கு லிங்கன் சென்றிருந்தார். அங்கே ஒரு நீக்ரோ பெண் அடிமையாக விற்கப்படுவதைக் கண்டார். அடிமைகள் என்ற பெயரில் கறுப்பினத்தவர்கள் விற்கப்படுவதையும் இரும்புக் கம்பிகளால் கட்டப்பட்டிருப்பதையும் சாட்டையால் அடிக்கப்படுவதையும் ஒட்டுமொத்தமாகக் கொடுமைப்படுத்தப்படுவதையும் கண்டார். அவர் மனம் துடித்தது. இந்தக் கொடுமைக்கு முடிவு காண வேண்டும் என்று லிங்கன் விரும்பினார். அதற்கான வழிமுறைகளைக் கண்டறிய முற்பட்டார். தனது இருபத்து மூன்றாவது வயதில் முதன் முதல் ஆபிராகாம் லிங்கன் பிளாக் காக் போரில் (*black hawk war*) கலந்து தலைவனாக பணியாற்றியது அவருக்கு புதியதோர் பாதையை காட்டியது.  
1833இல் ஆண்ட் ரூத்லெஸ் என்ற பெண்ணைக் காதலித்து மணந்து கொண்டார். ஆனால் இரண்டே ஆண்டுகளில் ஆண்ட் நோய்வாய்ப்பட்டு இறந்தார். 7 ஆண்டுகள் கழித்து லிங்கன் தனது 33 வயதில் (1842) மேரி டாட் (*Mary Todd*) எனும் பெண்ணை மணந்தார். அவருக்கு நான்கு ஆண் குழந்தைகள் பிறந்தன.
# ஆபிரகாம் லிங்கன்

## பணிகள்

தனது 22 ஆவது வயதில் ஓர் அலுவலகத்தில் குமாஸ்தாவாக வேலைக்கு சேர்ந்தார். பின்னர் கடனுக்கு ஒரு கடையை வாங்கி வியாபாரத்தில் தோற்றுப்போனார், அடுத்து ஓர் அஞ்சலகத்தில் அஞ்சல்காரராகப் பணியாற்றினார். அதன்பிறகு அவர் தாமாகவே படித்து வழக்குரைஞர் ஆனார். 1847 தொடக்கம் 1849 ஆண்டுகளில் அமெரிக்க நாடாளுமன்ற உறுப்பினராக பணிபுரிந்தார்.
# ஆபிரகாம் லிங்கன்

## அரசியல்

அரசியலில் ஈடுபடுவதன் மூலமே அடிமைத்தனத்தை ஒழிக்க முடியும் என்ற முடிவுக்கு லிங்கன் வந்திருந்தார். 1834 ஆம் ஆண்டு தமது 25 ஆவது வயதில் முதன் முதலாக இலினோய் மாநில சட்டமன்றப் பதவிக்கு போட்டியிட்டு வெற்றிபெற்றார். பொது மக்களிடம் அவர் செய்த பிரச்சாரம் மிகப் பெரிய வரவேற்பைப் பெற்றது. முடிவில் லிங்கன் வெற்றி பெற்றார். அடுத்து அமெரிக்க செனட்டுக்கு தேர்தல் நடந்தது. இந்தத் தேர்தலில் மிகப் பிரபலமான நீதிபதி ஒருவர் போட்டியிட்டார். அந்த நீதிபதியை லிங்கன் எதிர்த்து நின்றார். இந்தத் தேர்தலின் வெற்றியை அமெரிக்க மக்கள் ஆவலுடன் எதிர்பார்த்தனர்.  
அமெரிக்க தேசத்தின் வரலாறு; அமெரிக்க அரசியல்; அன்றைய அமெரிக்க நிலைமை; பல்லாயிரம் நீக்ரோக்களை அடிமையாக நடத்தும் வழக்கம்; வெள்ளையர் – கறுப்பர் என்ற பாகுபாடு; தேசத்தைச் சீரழிக்கும் சூழ்நிலை ஆகியற்றை யெல்லாம் தமது தேர்தல் பிரச்சாரக் கூட்டங்களில் லிங்கன் குறிப்பிட்டார். லிங்கனின் இந்த அணுகுமுறை அமெரிக்க மக்களிடத்தில் எழுச்சியை உண்டாக்கியது. தேர்தல் முடிவு லிங்கனுக்கு சாதகமாக அமைந்தது. முதன் முதலாக லிங்கன் அமெரிக்க செனட்டுக்குத் தேர்ந்தெடுக்கப்பட்டார்.  
அதன்பிறகு அரசியலைவிட்டு விலகி 5 ஆண்டுகள் தனியார் துறையில் வழக்குரைஞராகப் பணியாற்றினார். 1854 ல் லிங்கன் மீண்டும் அரசியலில் நுழைந்தார். குடிப்பழக்கம், புகைக்கும் பழக்கம் எதுவும் இல்லாத லிங்கன் அரசியலில் கடுமையாக உழைத்தார். 1860 ஆம் ஆண்டு அமெரிக்காவின் 16 ஆவது அதிபராக தேர்ந்தெடுக்கப்பட்டார். ஜனாதிபதி ஆனதும் ஒரு உறுப்பினர், "லிங்கன் அவர்களே உங்கள் அப்பா தைத்த செருப்பு இன்னமும் என் கால்களை அலங்கரிக்கிறது!", "என நக்கலாக சொல்ல", அது என் அப்பாவின் உழைப்பின் சிறப்பை அல்லவா காட்டுகிறது. பிய்ந்தால் கொடுங்கள் தைத்து தருகிறேன். அதே சமயம் எனக்கு நாடாளவும் தெரியும். "என்றார் அமைதியாக".
# ஆபிரகாம் லிங்கன்

## அடிமை முறை ஒழிப்பு

பதவியேற்ற இரண்டே ஆண்டுகளில் அதாவது 1862 ல் அவர் அடுத்த ஆண்டு ஜனவரி முதல் தேதியிலிருந்து அனைத்து அடிமைகளும் விடுவிக்கப்படுவர். அதன்பின் அமெரிக்காவில் அடிமைத்தனம் இருக்கக்கூடாது என்று பிரகடனம் செய்தார். இக்காலத்தில் அமெரிக்காவின் தென்மாநிலங்களில் செல்வந்தர் நிலங்களில் அடிமைகளாக பணிபுரிந்து வந்த பல்லாயிரம் கறுப்பர்கள் சமத்துவ நிலையை அடையாது இன்னலுற்று வந்தனர்.  
லிங்கன் பதவி ஏற்புக்கு சில மாதங்களுக்கு முன்பு ஐக்கிய அமெரிக்காவிலிருந்து தென்பகுதியில் அடிமைக் கொள்கையை ஆதரிக்கும் 7 மாநிலங்கள் ஒன்று சேர்ந்து விலகிச் சென்றனர். அதன் பிறகு மற்றும் நான்கு மாநிலங்கள் அவற்றுடன் சேர்ந்து கொண்டன. 1863 ஜனவரி 1 அன்று ஆபிரகாம் லிங்கன் அமெரிக்க கூட்டு மாநிலங்களில் (*confederacy*) அடிமைகளை நிரந்தரமாய் விடுவிக்கப் புரட்சிகரமான "விடுதலை பிரகடனம்" (*emancipation proclamation*) ஒன்றை வெளியிட்டார். அதை எதிர்த்து நிராகரித்த 11 தென் பகுதி மாநிலங்களுக்கும் வரவேற்ற மற்ற வடபகுதி மாநிலங்களுக்கும் அமெரிக்க உள்நாட்டுப் போர் தொடங்கியது. அடிமைகள் ஒழிப்பு பிரச்சனையில் பிளவுபட்ட ஐக்கிய மாநிலங்களை போரிட்டு மீண்டும் ஒன்று சேர்ப்பது ஆபிரகாம் லிங்கனின் பெரும் பிரச்சினை ஆகி நீண்ட போராட்டம் ஆகியது.  
அமெரிக்காவின் தெற்கு மாநிலங்கள் விவசாயத்தை நம்பி இருந்ததால் பொருளியல் வளர்ச்சிக்கு அடிமைகள் தேவை என்று கூறின. மேற்கு மாநிலங்களோ தொழிலியல் பகுதிகளாக இருந்ததனால் தங்களுக்கு அடிமைகள் தேவை இல்லை என்று கருதினர். இவை இரண்டுக்கும் காரணமாக இருந்த கருத்து வேறுபாடு உள்நாட்டு கலகமாக வெடித்தன. அடிமைத்தனத்தை எதிர்த்து ஆரம்ப காலத்திலிருந்து முழங்கி வந்த லிங்கன், குடியரசுத் தலைவர் ஆனதும் உள்நாட்டுக் கலவரங்கள் ஏற்பட்டன. அமெரிக்காவின் தெற்கில் உள்ள சில சில மாநிலங்கள் தனியே பிரிந்து செல்ல வேண்டும் என விரும்பின. அடிமைத்தனத்தை கைவிடுவதைவிட, பிரிந்து செல்வதே பெருமை சேர்க்கும் என்று பிற்போக்குவாதிகள் முடிவெடுத்தனர். அதற்குண்டான காரண காரியங்களை விளக்கி, கலவரங்களையும் தூண்டி விட்டனர். அடிமைத்தளையை அறுத்தெறியவும் அமெரிக்காவை ஒன்றுபடுத்தவும் போர் அவசியம் என்று துணிந்தார்.உள்நாட்டுப்போர் மூண்டது. இந்த அடிமை வாழ்வை ஒழித்திட ஜனாதிபதி லிங்கன் தென் மாநிலத்து அமெரிக்கரோடு தவிர்க்க முடியாத உள்நாட்டுப்போரில் இறங்கி சுமார் நான்கு ஆண்டுகள் போராட வேண்டியதாயிற்று.  
4 ஆண்டுகள் நீடித்த உள்நாட்டுப்போரில் தென்மாநிலங்கள் தோற்கடிக்கப்பட்டன. லிங்கனின் உயரிய சிந்தனைக்கு வெற்றி கிடைத்தது. வடபுறத்து மாநிலங்களும் தென் புறத்து மாநிலங்களும் புரிந்த அந்த உள்நாட்டுப் போரில் ஆபிரகாம் லிங்கனின் வடபுறத்து மக்கள் வெற்றி பெற்றனர். ஜனவரி 1865 இல் அமெரிக்காவில் அடிமைத்தனத்தை ஒட்டுமொத்தமாக ஒழிக்க வேண்டும் என்ற தீர்மானம் அமெரிக்க மக்களவையில் மூன்றில் இரண்டு பங்கு பெரும்பான்மையுடன் நிறைவேற்றப்பட்டது.
# ஆபிரகாம் லிங்கன்

## மக்களாட்சி விளக்கம்

1863 இல் லிங்கன் ஆற்றிய கெட்டிச்பெர்க் பேருரையில் (*Gettysburg speech*) "விடுதலை உணர்ச்சி மிக்க ஐக்கிய அமெரிக்காவை பாதுகாப்பதற்கே இந்த உள்நாட்டுப்போர் நடத்தப்படுகிறது. எல்லா மாந்தரும் சமத்துவ நிலையில் படைக்கப்பட்டவர், எனும் உன்னத வாசகம் மேற்கொள்ளப்படுகிறது. "மக்களுக்காக அரசாங்கம், மக்களுடைய அரசாங்கம், மக்களால் ஆளப்படும் அரசாங்கம் என்னும் வாக்கு மொழிகள் அழிந்து போகாது". எனக் குறிப்பிட்டார்.  
என்பது ஆபிரகாம் லிங்கனின் மிகப் புகழ்பெற்ற மக்களாட்சி குறித்த விளக்கம் ஆகும். லிங்கனின் சீர்திருத்தக் கருத்துக்களும், மக்களாட்சித் தத்துவமும், அடிமைத்தன ஒழிப்பும் அடித்தட்டு மக்களிடம் எழுச்சியை உண்டாக்கியது.  
1864 ஆம் ஆண்டு நிகழ்ந்த தேர்தலில் 4 வாக்குகள் மிகையாக பெற்று இரண்டாம் தடவையாக ஜனாதிபதியாக லிங்கன் தேர்டுக்கப்பட்டார். அடுத்த ஒரு மாதத்தில் போர் நின்றது. உள்நாட்டில் போரில் வெற்றி பெற்ற தென்பகுதி மாநிலங்களில் போர் தளபதி ராபர்ட் லீ (*Robert Lee*) வடபகுதி இராணுவ தளபதி கிரான்ட் (*general grant*) முன்பு சரணடைந்த அதே ஆண்டு இரண்டாவது முறையாக அமெரிக்க அதிபதிராக தேர்வுபெற்றார் லிங்கன்.
# ஆபிரகாம் லிங்கன்

## இறப்பு

1865 ஆம் ஆண்டு ஏப்ரல் 14ந் திகதி பெரிய வெள்ளிழைமையன்று தனது மனைவியுடன் "அவர் அமெரிக்கன் கசின்" என்ற நாடகம் பார்க்க சென்றிருந்தார் லிங்கன். அவர் நாடகத்தை ரசித்துகொண்டிருந்தபோது ஜான் வில்ஸ் பூத் (*John Wilkes Booth*) என்ற ஒரு நடிகன் அதிபர் லிங்கனை குறி வைத்து சுட்டான். மறுநாள் காலை 56 வயதான லிங்கனின் உயிர் பிரிந்தது. பிரிந்து போன வட தென் அமெரிக்க மாநிலங்கள் மீண்டும் ஒன்று சேர்ந்தன. தென் பகுதி அமெரிக்க அடிமைக் கறுப்பருக்கு எல்லாம் விடுதலை கிடைத்தது. ஆனால் வரலாற்று முக்கியத்துவம் உள்ள அந்த மகிழ்ச்சிகரமான வெற்றியை கண்டுகளிக்க அவற்றின் ஆக்க மேதையான ஆபிரகாம் லிங்கன் அப்போது உயிரோடு இல்லை.
# ஆபிரகாம் லிங்கன்

## மத நம்பிக்கை மற்றும் கொள்கைகள்

பல கல்வியாளர்கள் ஆபிரகாம் லிங்கனின் மத மற்றும் தத்துவ கொள்கைகள் பற்றி விரிவாக ஆராய்ந்தும் எழுதியும் வந்துள்ளனர். உதாரணமாக லிங்கனது மத சார் கருத்துக்கள் அவரது சொந்த மத நம்பிக்கைகளை பிரதிபலிப்பதாக இருந்ததா அல்லது பெரும்பாலாக மறுபிரவேச புரொட்டஸ்டன்ட்டுகாரர்களாக இருந்த அவரது பார்வையாளர்களைக் கவரும் கருவியாக அவர் பயன்படுத்தினாரா என்பது போன்றவையாகும். மனைவியுடன் அடிக்கடி தேவாலயத்துக்குச் செல்லும் வழக்கம் கொண்டவராக லிங்கன் இருந்தபோதிலும் அவர் ஒருபோதும் எந்த ஒரு தேவாலயத்திலும் உறுப்பினராக இணையவில்லை. இருப்பினும் லிங்கன் விவிலியத்தில் மிகவும் பரிச்சயமான ஒருவராக இருந்துள்ளார். அத்துடன் பல தடவைகள் அவர் விவிலியத்தை புகழ்ந்தும் மேற்கோள் காட்டியும் பேசியுள்ளார்.
# ஆபிரகாம் லிங்கன்

## வரலாற்றுப் புகழ்

அமெரிக்காவின் சிறந்த அதிபருக்கான வாக்கெடுப்புகளில் லிங்கன் தொடர்ச்சியாக முதல் மூன்று இடங்களுக்குள் வந்துள்ளார். பல முறை அவர் பெயர் முதலிடம் பெற்றிருக்கிறது. 2004 ஆம் ஆண்டில் மேற்கொள்ளப்பட்டஓர் ஆய்வின் பொது, லிங்கனைப் பல வரலாற்று ஆய்வாளர்கள் சிறந்த அதிபராக முதலிடத்தில் வரிசைப்படுத்தும் அதே வேளையில் பல சட்டவல்லுநர்கள் அவரை ஜார்ஜ் வாஷிங்டனுக்கு அடுத்தபடியாக இரண்டாவது சிறந்த அதிபராக வரிசைப்படுத்துவது அறியப்பட்டுள்ளது.  
லிங்கனின் படுகொலையினால் அவர் அமெரிக்க மக்களால் "ஒரு தேசியத் தியாகி" என மரியாதை செய்யப்படுகிறார். அடிமைத்தனத்தை ஒழிக்கப் போராடியதால் மக்களால் அவர் ஒரு சிறந்த சுதந்திரப் போராளியாக வணங்கப்படுகிறார்.
# ஆபிரகாம் லிங்கன்

## நினைவகங்கள்

அமெரிக்காவில் லிங்கனது நினைவாக அவரது பெயரில் பல நினைவு இல்லங்கள் உருவாக்கப்பட்டுள்ளன. அத்துடன் பல சிறிய மற்றும் பெரிய நகரங்களுக்கும் இவரது பெயர் இடப்பட்டுள்ளது. அதில் முக்கியமாக நேபெரேஸ்கா மாநிலத்தின் தலைநகர் அவரின் பெயரைக் கொண்டுள்ளது. லிங்கனின் முதல் சிலையும் பொது நினைவுச்சின்னமும் அவரது படுகொலைக்கு மூன்று ஆண்டுகளுக்கு பின்பு வாசிங்டன், டி. சி. யில் 1868 ஆம் ஆண்டு உருவாக்கப்பட்டது.  
இவரது நினைவாக உலக கடிகார நிறுவனங்கள் இவர் சுட்டு கொல்லப்பட்ட நேரமான 10:10 என்பதை விளம்பர கடிகார நேரமாக வைத்துள்ளனர்.
# குறுக்குப் பெருக்கு (திசையன்)

கணிதத்தில் **குறுக்குப் பெருக்கல்** அல்லது **குறுக்குப் பெருக்கு** அல்லது **திசையன் பெருக்கல்** (cross product or vector product) என்பது யூக்கிளீடிய இட வெளியில் (<math>\mathbb{R}^3</math>) உள்ள இரு திசையன்களுக்கு இடையே நிகழ்த்தும் கணிதச் செயல் (வினை) ஆகும். இந்த குறுக்கு பெருக்கலின் விளைவாக பெறப்படுவதும் ஒரு திசையனே. இந்தத் திசையன் பெருக்கப்படும் இரு திசையன்களுக்கும் செங்குத்தானதாக இருக்கும். அதாவது, அவ்விரு திசையன்கள் இருக்கும் தளத்திற்குச் செங்குத்தான திசையில் இருக்கும். இதன் குறியீடு <math>\times</math>.. இப் பெருக்கலைப் *புறப்பெருக்கல்* என்றும் கூறுவர். இப்பெருக்கல், **குறுக்குப் பெருக்கம்** எனவும் சில இடங்களில் குறிப்பிடப்படுகிறது.  
இரு திசையன்கள் ஒரே திசையில் இருந்தாலோ, நேரெதிர் திசைகளில் இருந்தாலோ அல்லது இரண்டில் ஏதாவது ஒரு திசையனின் பரும அளவு பூச்சியமாகவோ இருந்தால், அவ்விரு திசையன்களில் குறுக்குப் பெருக்கலின் மதிப்பு பூச்சியமாகும். குறுக்குப் பெருக்கல் எதிர்பரிமாற்றுப் பண்புடையது. அதாவது, . மேலும் கூட்டலின் மீதான பங்கீட்டுப் பண்பும் கொண்டது. அதாவது, ).). இந்த **a** &times; **b** என்னும் குறுக்குப் பெருக்கானது இவ்விரண்டு திசையன்களுக்கும் செங்குத்தான திசையில் இருக்கும். பெருக்குத்தொகையின் பரும அளவு **a**, **b** ஆகியவற்றை பக்கங்களாகக் கொண்ட இணைகரத்தின் பரப்பளவு ஆகும். இதனைக் கீழ்க்காணும் வாய்பாடாகவும் குறிக்கலாம்
:
:<math>\mathbf{a} \times \mathbf{b} = a b \sin \theta \ \mathbf{\hat{n}}</math>  
இதில் θ என்பது **a**க்கும், **b**க்கும் இடையே உள்ள கோணம் ஆகும். இக்கோணம் 0° ≤ θ ≤ 180°. *a* யும் *b* யும் **a**, **b** ஆகிய திசையன்களின் பரும அளவுகள் ஆகும். <math>\mathbf{\hat{n}}</math> என்பது **a**, **b**ஆகியவற்றுக்குச் செங்குத்தான திசையில் உள்ள அலகு திசையன் ஆகும். சில நேரங்களில் அலகு நெறிமத்தின் மேலே காட்டப்பட்டுள்ள கூரைக் குறி விடுபட்டும் இருக்கும். எனினும் அது அலகு திசையன்தான். குறுக்குப் பெருக்கலின் விளைவாக எழும் திசையனின் திசையை அறிய **a** என்னும் திசையனை **b** என்னும் திசையன் நோக்கிச் சுழற்றினால், ஒரு வலஞ்சுழி திருகாணி எத்திசையில் நகருமோ அதே திசையில் இருக்கும். இதனை படத்தில் காணலாம்.  
எண் கணிதத்தில் 2x4 = 8 என்றால், 4x2 என்பதும் 8 தான். ஆனால், திசையன்களின் பெருக்கலாகிய குறுக்குப் பெருக்கலில் **a** &times; **b** ≠ **b** &times; **a**.
# குறுக்குப் பெருக்கு (திசையன்)

## குறுக்குப் பெருக்கம் கணக்கிடல்

### ஆயக் குறியீடு

ஒரு வலக்கை ஆள்கூற்று முறைமையில் அடிப்படை அலகு திசையன்களான **i**, **j**, **k** மூன்றும் பின்வரும் சமனி முடிவுகளை நிறைவு செய்யும்:
:<math>\begin{align}
\mathbf{a\times b} &=
\begin{vmatrix}
a_2&a_3\\
b_2&b_3
\end{vmatrix}\mathbf{i} -
\begin{vmatrix}
a_1&a_3\\
b_1&b_3
\end{vmatrix}\mathbf{j} +
\begin{vmatrix}
a_1&a_2\\
b_1&b_2
\end{vmatrix}\mathbf{k} \\  
&=(a_2b_3 - a_3b_2)\mathbf{i} -(a_1b_3 - a_3b_1)\mathbf{j} +(a_1b_2 - a_2b_1)\mathbf{k},
\end{align}</math>  
இந்த விரிவு **a** **x** **b** திசையனின் கூறுகளை நேரடியாகத் தருகிறது.
# குறுக்குப் பெருக்கு (திசையன்)

## பண்புகள்

### வடிவவியல் பொருள்

**a** , **b** திசையன்களின் குறுக்குப்பெருக்கலின் பரும அளவு **a** , **b** திசையன்களை அடுத்துள்ள பக்கங்களாகக் கொண்ட இணைகரத்தின் நேர்மப் பரப்பளவுக்குச் சமமாக இருக்கும்:]]  
- இரு திசையன்களின் குறுக்குப் பெருக்கல் ஒரு பூச்சிய திசையன் எனில் (:
அவ்விரு திசையன்களில் ஏதேனும் ஒரு திசையன் பூச்சியத் திசையனாகவோ ( அல்லது ) அல்லது இரு திசையன்களும் இணை அல்லது எதிர் இணையானவையாகவோ இருக்கும். ( => அல்லது => ).  
- தன் குறுக்குப் பெருக்கல் ஒரு பூச்சியத் திசையனாகும்:
:<math>\mathbf{a} \times \mathbf{a} = \mathbf{0}</math>
- எதிர்பரிமாற்றுத்தன்மை கொண்டது,
:<math>\mathbf{a} \times \mathbf{b} = -(\mathbf{b} \times \mathbf{a}),</math>
- கூட்டலின் மீதான பங்கீட்டுப்பண்டுடையது:
: <math>\mathbf{a} \times (\mathbf{b} + \mathbf{c}) = (\mathbf{a} \times \mathbf{b}) + (\mathbf{a} \times \mathbf{c}),</math>
- திசையிலி பெருக்கத்துடன் இயைபுடையது:
:<math>(r\,\mathbf{a}) \times \mathbf{b} = \mathbf{a} \times (r\,\mathbf{b}) = r\,(\mathbf{a} \times \mathbf{b}).</math>  
- சேர்ப்புப் பண்பு கொண்டதில்லை எனினும் ஜேக்கோபி முற்றொருமையை நிறைவு செய்கிறது:
:<math>\mathbf{a} \times (\mathbf{b} \times \mathbf{c}) + \mathbf{b} \times (\mathbf{c} \times \mathbf{a}) + \mathbf{c} \times (\mathbf{a} \times \mathbf{b}) = \mathbf{0}.</math>  
- நீக்கல் விதியை நிறைவு செய்வதில்லை:
: எனும்போது என்பது உண்மையாகாது. எனினும்:
:<math> \begin{align}
\mathbf{0} &= (\mathbf{a} \times \mathbf{b}) - (\mathbf{a} \times \mathbf{c})\\
&= \mathbf{a} \times (\mathbf{b} - \mathbf{c}).\\
\end{align}</math>  
இதிலிருந்து **a** , இரண்டும் இணை திசையன்கள். எனவே ஒன்று மற்றொன்றின் திசையிலி மடங்காக இருக்கும்:
:<math>\mathbf{b} - \mathbf{c} = t\,\mathbf{a},</math>
:<math>\mathbf{c} = \mathbf{b} + t\,\mathbf{a},</math> இங்கு *t* ஒரு திசையிலி.  
மேலும் , மற்றும் ஆக இருக்கும்பட்சத்தில்:
:<math>\begin{align}
\mathbf{a} \times (\mathbf{b} - \mathbf{c}) &= \mathbf{0} \\
\mathbf{a} \cdot (\mathbf{b} - \mathbf{c}) &= 0,
\end{align}</math>
, **a** ஆகிய இரு திசையன்களின் குறுக்குப் பெருக்கல் பூச்சியமாகையால் அவை இணை திசையன்கள்; மேலும் அவற்றின் புள்ளிப்பெருக்கல் பூச்சியம் என்பதால் அவை ஒன்றுக்கொன்று செங்குத்தானவை. ஆனால் இரு திசையன்கள் ஒரே சமயத்தில் இணையானதாகவும் செங்குத்தானதாகவும் இருக்க முடியாது. எனவே ஒரு பூச்சியத் திசையனாக இருக்க வேண்டும். அதாவது .
# திருகாணி

**திருகு** *(screw)* மரையாணியைப் பொன்ற பொன்மத் திருகுபுரி (வெளிப்புரி அல்லது துருத்துபுரி (ஆண்புரி) அமைந்த ஒருவகைப் பிணைப்பி/பூட்டி ஆகும்.திருகுபுரி ஆணிமேல் சுருளை அல்லது எழுசுருள் வடிவில் இருக்கும். எனவே, திருகாணி என்பது அழுத்தி முறுக்கித் திருகினால் மரம் அல்லது வேறு செலுத்தப்படும் ஒரு பொருளுள் நகர்ந்து அப்பொருளுள் பதிந்து பற்றிக் கொள்ளும் திருகுபுரி உள்ள ஓர் ஆணி. ஆணி அடித்து சட்டங்களை இணைப்பதுபோல், திருகாணியால் முடுக்கி இணைப்பதும் பரவலாக கைக்கொள்ளும் இணைப்பு முறையாகும். பல வகையான திருகாணிகள் படத்தில் காட்டப்பட்டுள்ளன.
# திருகாணி

## விளக்கம்

திருகு என்பது ஓர் ஆணியில் சுற்றிவைத்த சாய்தளம் ஆகும். சில திருகு புரிகள் நிரப்பு புருயுடன் இணையுமாறு வடிவமைக்கப்பட்டுள்ளன. இந்த நிரப்பு புரி * பெண்புரி* அல்லது *ஏற்பு புரி* எனப்படுகிறது. பின்னது ஒரு மரையாகவோ அகப்புரி வெட்டிய குழலாகவோ அமையலாம். பிற திருகுகள் மென்மையான பொருளில் திருகும்போது ஊடுருவி சுருளை அல்லது எழுசுருள் வகைக் காடியை வெட்டும்படி வடிவமைக்கபட்டுள்ளன. பொதுவாக திருகுகள் பொருள்களை ஒன்றாகச் சேர்த்துப் பிடிக்கவும் குறிப்பிட்ட இருப்புகளில் அவற்றை நிறுத்தவும் பயன்படுகின்றன.  
பெரும்பாலான திருகுகள் கடிகாரச் சுழல்முறையில் திருப்பி இறுக்கப்படுகின்றன. இது வலஞ்சுழி புரியமைப்பு எனப்படுகிறது; "வலதே இறுக்கு; இடதே தளர்த்து" எனும் பொதுவான நினைவுகொள் மொழி திருகின் இயக்கத்தில் பயன்படுகிறது திருகை முடுக்குவதற்கான மற்றொரு விதி பன்வருமாறு: திருகை வலது கையால் பிடிக்கும்போது கட்டை விரல் காட்டும் திசையில் திருகு நகரும். திருகு வலஞ்சுழியினதாக இருந்தால் முடுக்குதல் விரல்களின் திசையில் இருக்கும்போது திருகு கட்டை விரல் திசையில் நகரும். இடஞ்சுழித் திருகுகள் சில விதிவிலக்குகளில் மட்டுமே பயன்படும். குறிப்பாக திருகு இடஞ்சுழித் திருக்கத்துக்கு ஆட்படும்போது, வலஞ்சுழி புரி கழன்றுவிடும் என்பதால், இடஞ்சுழி புரிதான் சரியான தகுந்த தேர்வாகும். மிதிவண்டியின் வலது பக்க மிதியில் இடஞ்சுழி திருகுபுரிகள் அமைந்துள்ளன.  
திருகின் ஒரு முனையில் தலை அமையும். தலை கருவியால் திருப்ப அல்லது முடுக்கிச் செருக ஏற்றபடியான சிறப்பு வடிவமைப்பைப் பெற்றிருக்கும். திருகுகளை முடுக்க பொதுவாக திருகுமுடுக்கிகளும் கவ்விகளும் பயன்படுகின்றன. தலை திருகுடலை விட பெரியதாக இருக்கும். இது திருகு நீளத்தை விட திருகை ஆழமாக திருகவிடாமல் காக்கும். மேலும் தலை *தாங்கும் பரப்பு* ஆகவும் அமையும். இதற்கு விதிவிலக்குகள் உண்டு;எடுத்துகாட்டாக, உள்முடுக்கத் தேவையற்ற ஊர்தி மரையாணிகலின் தலைகள் குவிமுக வடிவில் அமைகின்றன; அமைப்புத் திருகுகளின் தலைகள் திருகின் வெளி விட்டத்தைக் காட்டிலும் சிறியனவாக அமைகின்றன. உள்முடுக்கத் தேவையற்ற J-திரிகுகள்J-வடிவத் தலையைப் பெற்றுள்ளன. இவை உள்ளே முடுக்கப்படுவதில்லை; மாறாக கற்காரைக்குள் புதைக்கப்படுகின்றன. எனவே இவை நங்கூர மரையாணிகளாகப் பயன்படுகின்றன. தலை முதல் நுனி வரை தலைக்குக் கீழே உள்ள உருளைப் பகுதி உடல் அல்லது தண்டு எனப்படுகிறது; இதில் புரிகள் முழுவதுமோ அல்லது ஒரு பகுதி வரை மட்டுமோ வெட்டப்பட்டிருக்கலாம். ஒவ்வொரு புரிக்கும் நடிவில் அமையும் தொலைவு புரியிடைத் தொலைவு அல்லது வெறுமனே "புரியிடை" எனப்படும்.  
மிகப்பொதுவாக, திருகு என்பது பற்றி, நுண்ணளவி, கப்பல் முற்செலுத்தி, அல்லதுஆர்க்கிமெடீசு திருகு நீரெக்கி போன்ற எதையும் குறிப்பிடலாம்.
# திருகாணி

## விளக்கம்

### மரையாணி, திருகாணி வேறுபாடு

மரையாணி, திருகாணி இடையே உலகளாவியளவில் ஏற்றுக்கொள்ளப்பட்ட கணிசமான வேறுபாடு எதுவும் இல்லை.  
மிக எளிய வேறுபாடு இருப்பது கண்கூடான உண்மை என்றாலும், தெளிவான வேறுபாட்டை வகைப்படுத்த இயலவில்லை, அதாவது மரையாணி இணைக்கப்படவேண்டிய இரு பொருள்கள் வழியாக நுழைந்து அப்பொருளின் மற்றொரு பக்கத்திலுள்ள மரைவில்லையினுள்ளே(NUT) திருகுவதின் மூலம் அவ்விரு பொருட்களை இணைக்கிறது; அதே நேரத்தில் ஒரு திருகாணி எந்தவிதமான கூடுதல் கருவிகளின் உதவியுமின்றி நேரடியாகவே இருபொருள்களினுள்ளேயுள்ள மறையின் வழியே திருகுவதின் மூலம் எளிதில் இருபொருட்களையும் இணைக்கிறது.திருகு ஒரு பொருளுக்குள் முடுக்கப்படுகிறது; மரையாணி பல பொருள்களை இணைக்கிறது. எனவே பொதுவாக திருகுகளை வாங்கும்போது மரைகள் ஏதும் தரப்படுவதில்லை. ஆனால், மரையாணிகள் எப்போதும் மரைகளுடனே விற்கப்படுகின்றன.வட்டார அல்லது திசை மொழி வேறுபாட்டலும் இந்தக் குழப்பம் விளைகிறது. *எந்திரங்களின் கையேடு* இந்த வேறுபாட்டைப் பின்வருமாறு விவரிக்கிறது:  
சில அகராதிகளின் வரையறைகளுடனும் ASME B18.2.1 பிரிவுடனும் *திருகு* *மரையாணி *யின் வேறுபாடு ஒத்துபோகிறது.  
*எந்திரங்களின் கையேடு* வழி எது திருகு, எது மரையாணி எனும் வேறுபாட்டுச் சிக்கல் முழுமையாகத் தீர்க்கப்படுவதில்லை. என்றாலும், இந்த முரண்பட்ட சொற்களால் சில பகுதிப் பெயர்களின் வேறுபாடும் பயன்பாடும் குழப்பம் தருவதாகவே உள்ளது. இந்தச் சில சிக்கல்கள் கீழே விவரிக்கப்படுகின்றன:
# திருகாணி

## விளக்கம்

### எந்திரத் திருகுகள்

ASME செந்தரங்கள் பலவகை "எந்திரத் திருகுகள்" பற்றிக் குறிப்பிடுகிறது இவற்றின் விட்டங்களது நெடுக்கம் 0.75 அங்குலம் (19.05 மி.மீ) வரை வேறுபடுகிறது. இவை அடிக்கடி மரைகளுடன் பயன்படுகின்றன. ஆனால், இவை மரைகள் இல்லாமலும் மடுத்தப் துளைகளில் முடுக்கப்படுவதுண்டு. *எந்திரங்கலின் கையேட்டு* வேறுபாட்டின்படி இவற்றைத் துருகாகவோ மரையாணியாகவோ கருதலாம். நடைமுறையில், இவை பெரும்பாலும் சிறிய திருகுகளுக்கே குறிப்பிடப்படுகின்றன. சிறிய திருகுகள் எப்போதுமே எந்திரத் திருகுகள் என்றே அழைக்கப்படுகின்றன. என்றாலும் சிலவகை எந்திரத் திருகுகள் அடுப்பு மரையாணிகள் எனப்படுவதும் உண்டு.  
மரையாணி எப்பொழுது மரைவில்லையுடன் சேர்த்தே பயன்படும். திருகாணிகளை திருகுவதற்கு திருப்புளிகள் மட்டுமே பயன்படுத்தலாகாது, சில சமயங்களில் திருகுச்சாவிகளும் பயன்படுத்த நேரிடும்.
# திருகாணி

## விளக்கம்

### அறுபக்கக் கவிப்புத் திருகுகள்

ASME செந்தரம் B18.2.1-1996 பிரிவு விட்டத்தில் 0.25–3 அங்குலம் (6.35–76.20 மி.மீ) உருவளவு நெடுக்கம் உள்ள அறுபக்கக் கவிப்புத் திருகுகளைப் பற்றிக் குறிப்பிடுகிறது. இவை மிக நெருக்கமாக அறுகோண மரையாணிகளைப் போன்றவையே ஆகும். ஒரே வேறுபாடு இவை அறுகோண மரையாணிகளை விட கூடுதல் பொறுதியுடன் செய்யப்படுகின்றன என்பதே ஆகும். *எந்திரங்களின் கையேடு* இவற்றைச் " சீர்பட்ட அறுகோண மரையாணிகள்" எனக் கூறுகிறது"
# திருகாணி

## திருகாணியின் தலை வடிவங்கள்

; : ஒர் உருண்ட வெளிப்புற விளிம்புடன் கூடிய குழிந்த வட்டு அமைப்பில் இருக்கும்.
; பொருத்தான் (அ) : உச்சி குவிந்த உருளை வடிவத் தலை.)
; : குவிமுகத் தலை அலங்காரத்திற்காக பயன்படுத்தப்படுகிறது.
; காளான் (அ) : குறுக்கீட்டினைத் தவிர்க்க, தாழ்ந்த குவிமுக அமைப்பு பயன்படுகிறது.
; உட்சரி கூம்பு (அ) : வெளிப்புறக் கூம்பிய தட்டையான முகப்பும், உள்புறஞ் சரிந்த முகப்பும் கொண்ட தலை, திருகாணியைத் திருகும் பொருளினுள்ளே மூழ்கவிடும். இவ்வமைப்பில் திருகாணியின் தலை வெளியே துருத்திக்கொண்டிருக்காது. திருகுபுரிக் கோணம் தலைக்கூம்பின் முழுக்கோண அளவாக அமையும்.
; முட்டை (அ) : கீழே உட்சரிந்த கூம்பிய பட்டை வெட்டும் உச்சி உருண்டையான தலையுடனும் உள்ள அலங்காரத் திருகாணி. மேலும் இது எழுந்த உட்சரிகூம்புத் தலை எனப்படுகிறது." (UK)
; : உட்சரிகூம்பு வடிவத்தை ஒத்தது, ஆனால் தண்டிலிருந்து தலைக்கு சிறிய அளவிலான கோணமே ஊதுகுழல் போன்று அமைந்திருக்கும்.
; : உருளை வடிவ வெளிவிளிம்புள்ள வட்டு அமைப்பு. தோராயமாக, இதன் உயரம் தலையின் விட்டத்தில் பாதியாக இருக்கும்.
; : சற்று குவிந்த உச்சியுடன் கூடிய உருளை வடிவம். இதன் உயரத்துக்கும், விட்டத்திற்கும் உள்ள விகிதம் 'மட்டத்தலையை' விட பெரியதாக இருக்கும்.
; : விளிம்புத் தலை உட்சரிகூம்பு வடிவத்தைத் தவிர மேலே சொன்னவற்றில் அனைத்து வகை தலையுடனும் தலையின் அடியில் ஒருங்கிணைந்த தகட்டு விளிம்புடன் அமைந்திருக்கும், இது தட்டை அணைவலயத்தின் (flat washer) பயன்பாட்டின் தேவையை நீக்குகிறது.  
அதிகப்படியான திருக்கம் பயன்படும்போது இவை கழன்றுவிழ, சில திருகாணிகள் முறியும் தலையுடன் செய்யப்படுகின்றன. இது எளிதில் இணைப்போடு குறுக்கிட முடியாத காப்பைத் தருவதோடு, தகுந்தபடி இணைப்புகள் செய்யப்பட்டுள்ளனவா எனச் சரிபார்க்கவும் உதவுகிறது. எடுத்துகாட்டாக, ஊர்திகளின் திசைமாற்றித் தண்டுகளில் பற்றவைப்பு நிலைமாற்றியைக் காப்பாகச் செருகப் பயன்படும் துணிப்புவகை மரையாணிகளைக் கூறலாம்.
# திருகாணி

## திருகு முடுக்கிகளின் வகைகள்

நிகழ்காலத் திருகுகள் பலவகை முடுக்குதல் வடிவமைப்புகலப் பயன்படுத்துகின்றன. ஒவ்வொன்றுக்கும் முடுக்கவும் கழற்றவும் ஒரு தனிக் கருவி தேவைப்படுகிறது. ஐக்கிய அமெரிக்காவில் காடியிட்ட திருகு முடுக்கியும் பிலிப்சு திருகு முடுக்கியும் பரவலான பயன்பாட்டில் உள்ளன; சில பயன்பாடுகளில் அறுகோணவகையும் இராபர்ட்சன் வகையும் டார்க்சு வகையும் பரவலாக பயன்படுகின்றன. ஐரோப்பாவில் போழிமுடுக்கி ( Pozidriv) பிலிப்சு முடுக்கியைப் பதிலீடு செய்துவிட்டது. தானூர்திகளைப் போன்ற பெருந்திரளாக்கத் தன்னியக்கப் பூட்டலில் சில சிறப்புவகைத் திருகு முடுக்கிகள் தேவையாகின்றன. குறுக்கீடுகளைத் தவிர்க்கவேண்டிய சூழல்களில் ஏறுமாறான திருகு முடுக்கிகள் பயன்படுத்த நேரலாம். எடுத்துகாட்டாக, வீட்டுப் பயனர் பழுதுபார்ப்பு மேற்கொள்வதைத் தவிர்க்கும் மின்னனியல் பயன்கருவிகளைக் கூறலாம்.
# திருகாணி

## கருவிகள்

திருகை முடுக்கும் கைக்கருவி திருகுமுடுக்கி எனப்படுகிறது. அதே பணியைச் செய்யும் மின்கருவி மின் திருகுமுடுக்கி எனப்படும்; திருகு முடுக்கும் இணையேந்துடன் மின் துரப்பணங்களையும் திருகை முடுக்கப் பயன்படுத்தலாம்.திருகு இணைப்பின் பிடிதிறம் உய்யநிலையில் உள்ளபோது திருகுங்கால் கூடுதல் விசை செயல்படுவதைத் தவிர்க்க, திருக்கம் அளக்கும் அல்லது திருக்கம் கட்டுபடுத்தும் திருகு முடுக்கிகளைப் பயன்படுத்தலாம். அறுகோனத் திருகுக்குக் கவ்வி அல்லது திருகு கழற்றியைப் பயன்படுத்தலாம். இதற்கு மின்முடுக்கி பயன்படுத்தப்பட்டால், அப்போது நாம் ஒரு மரைப்படிவியைப் பயன்படுத்தலாம்.
# சொத்துரிமை

**சொத்து உரிமை** என்பது ஒருவர் அல்லது ஒரு குழு நேர்மையான வழியில் உழைத்த சொத்துக்கான உரிமை ஆகும். சொத்தின் சொந்தக்காரர் அந்தச் சொத்தை நுகர, விற்க, வாடகைக்குவிட, பிறருக்கு கையளிக்க, அழிக்க உரிமை பெறுகிறார். ஆதனச் சொத்து (நிலம், வீடு), தனிநபர் சொத்துக்கள் (வாகனம், உடை போன்ற பொருட்கள்), அறிவுசார் சொத்து, பொதுச் சொத்து என்று பல்வேறு வகையான சொத்துக்கள் உள்ளன.
# ஆரையம்பதி

**ஆரையம்பதி** (*Arayampathy*) இலங்கையின் கிழக்கு மாகாணத்தில் மட்டக்களப்பு நகரின் தெற்கே 4 மைல் தொலைவில் அமைந்துள்ள ஓர் ஊர் ஆகும். இது கிழக்கிலங்கையில் தமிழர் செறிந்துவாழும் ஊர்களில் ஒன்றாகும். இதன் எல்லைகளாக வடக்கில் காத்தான்குடியும் கிழக்கில் வங்காள விரிகுடாக் கடலும் தெற்கில் ஜந்தாம்கட்டை – மண்முனையும் - தாழங்குடாவும் தென்கிழக்கில் பாலமுனையும் தென் மேற்கில் மாவிலங்கைத் துறை - காங்கேயனோடையும் மேற்கில் மட்டக்களப்பு வாவியும் அமைந்துள்ளன. இவற்றுக்கிடையில் மணற்பாங்கான தாழ்ந்த சமவெளியாக ஆரையம்பதி அமைந்துள்ளது.
# ஆரையம்பதி

## பெயர் வரலாறு

ஆரம்பத்தில் காலத்திற்கு காலம் கரையூர், மண்முனை, ஆலஞ்சோலை என பல்வேறு பெயர்களால் அழைக்கப்பட்டது. 16 அம் நுாற்றாண்டில் வாழ்ந்திருந்த வேடுவத்தலைவன் காத்தான் என்பவன் குடியிருந்தமையால் காத்தான்குடி என பெயரில் அறியப்பட்டது. 1872 இல் காத்தான்குடியில் இருவேறு பக்கங்களில் வாழ்ந்த இஸ்லாமியர்கள் மற்றும் தமிழர்கள் வாழ்ந்த பகுதிகள் அரசால் இரண்டாக பிரிக்கப்பட்ட போது இஸ்லாமியர்கள் வாழ்ந்த பகுதி காத்தான்குடி எனவும் தமிழர்கள் வாழ்ந்த பகுதி ஆரைப்பற்றை எனவும் பிரிக்கபட்டதன் பின்னர் இக்கிராமம் “ஆரைப்பற்றை" எனும் பெயர் பெற்றது. இக்கிராமத்தில் “ஆரைப்பற்றை தெரு"ப்பகுதியில் ஒடும் நீரோடைகளில் ஆரை எனப்படும் ஒரு வகை கீரை அதிகமாக வளர்ந்து காணப்பட்டதால் “ஆரைப்பற்றை“ என அழைக்கப்பட்டது. ”ஆரைப்பற்றை தெரு” என்னும் அத்தெருவின் பெயரே முழுக்கிராமத்திற்கும் பெயராக அமைந்தது.  
அரசால் 1872 இல் ஆரைப்பற்றை என பெயர் பதிவேடுகளில் பதியப்பட்ட தமது ஊரை, கிராம மக்கள் ஆரையம்பதி என்றே அழைத்து வந்தனர். 1992இல் ஆரைப்பற்றை “ஆரையம்பதி” என அரசால் உத்தியோகபூர்வமாக மாற்றப்பட்டது.
# ஆரையம்பதி

## இடப்பெயர்கள்

காட்டுமாவடி, ஆலையடி, கயிற்றுச்சங்கத்தடி, கல்வீட்டுத்திண்ணையடி, வட்டையரின் வெட்டை, கேணியடி, வம்மிகேணியடி, எள்ளுச்சேனையடி, செல்வாநகர், இராஜதுரைகிராமம், துரும்பன் கேணியடி, திருநிற்றுக்கேணியடி, சிகரம், கோயில்குளம்
# ஆரையம்பதி

## தோற்றமும் குடியேற்றமும்

கி.மு 2 ஆம் நுாற்றாண்டுகளில் அனுராதபுரத்தை ஆட்சி செய்த எல்லாளன் தனது பாதுகாப்புக்காக மட்டக்களப்பு வாவியோரங்களில் ஆற்றுக்காவல் படையினராக நிறுத்தி வைத்திருந்தவர்கள் இங்கு பரம்பரை பரம்பரையாக வாழத்தொடங்கியதாக சொல்லப்படுகின்றது. கி.பி 3 ஆம் நூற்றாண்டில் கலிங்க தேசத்தில் இருந்து வந்து மண்முனையில் ஆட்சி செய்த சிற்றரசி உலகநாச்சியுடன் வந்த குடிகள் சில இங்கு குடியேறி இருக்கின்றன. அதன் பின்னர், கி.பி 12 ஆம் நுாற்றாண்டில் மாகோன் காலத்திலும், போர்த்துக்கேயரால் கோயில்குளத்தில் அமைந்திருந்த காசிலிங்கேஸ்வரர் கோயில் 16 ஆம் நுாற்றாண்டில் சிதைக்கப்பட்ட பின்னரும் பல குடிகள் இவ்வூரில் வந்து குடியேறி இருக்கின்றன. சேரநாட்டிலிருந்தும் சில குடியேற்றங்கள் இடம்பெற்றதாக அறியமுடிகின்றது.
# ஆரையம்பதி

## இயற்கை வளங்கள்

அலையன் குளம், ஆனைக் குளம், வண்ணான் குளம், வம்மிக் கேணி, திருநீற்றுக்கேணி, துரும்பன் கேணி, தோணாபால் வாத்த ஓடை ஆகியன இவ்வூருக்கு நீர்வளம் சேர்க்கின்றன.  
தீர்வைத்துறை, காட்டுமாவடித்துறை, ஆலடித்துறை, காங்கேயன்ஒடைத்துறை என மட்டக்களப்பு வாவியின் போக்குவரத்துக்காகவும் தற்போது மீன்பிடிக்காகவும் பயன்படுத்தப்படும் துறைகள் உள்ளன.
# ஆரையம்பதி

## சாதிய அமைப்பு

ஆரையம்பதியின் வரலாற்று நோக்கிலான சாதிய அடக்கமைவு அதன் தெரிப்பெயர்களில் வெளிப்படுகின்றது. முகத்துவாரத்தெரு, நடுத்தெரு, ஆரைப்பற்றைதெரு என குருகுலத்தோரும், வேளாளர் தெரு, சாண்டார் (பணிக்கர்) தெரு, செங்குந்தர் தெரு, வண்ணார் தெரு, பறையர் தெரு, பொற்கொல்லர் தெரு, என தெருப் பெயர்கள் வெவ்வேறு சாதிய சமூங்களின் பெயர்களைச் சார்ந்து உள்ளன.
# ஆரையம்பதி

## அமைப்புகள்

### கல்வி நிறுவனங்கள்

- இராம கிருஷணமிசன் மகா வித்தியாலயம்
- ஆரையம்பதி மகா வித்தியாலயம்
- நொத்தாரிஸ் மூத்ததம்பி வித்தியாலயம்
- சுப்பிரமணியம் வித்தியாலயம்
- சிவமணி வித்தியாலயம்
- நவரெட்ணராஜா வித்தியாலயம்
- சிவா வித்தியாலயம்
- கோயில்குளம் விநாயகர் வித்தியாலயம்
# ஆரையம்பதி

## அமைப்புகள்

### அரச நிறுவனங்கள்

- உயர் தொழில்நுட்ப நிறுவனம்
- மாவட்ட வைத்தியசாலை
- மண்முனைப்பற்று பிரதேசசெயலகம்
- மண்முனைப்பற்று பிரதேசசபை
- பிரதேச அஞ்சல் அலுவலகம்
- மண்முனைப்பற்று பலநோக்கு கூட்டுறவுச்சங்கம்
- கிழக்கு மாகாண தொழில்துறைத் திணைக்களத்தின் பயிற்சி வளாகம்
- பிரதேச கமநல சேவை நிலையம்
- பிராந்திய சுகாதார சேவைகள் திணைக்களம்
- பொது நுாலகம்
- கோட்டக் கல்வி அலுவலகம்
# ஆரையம்பதி

## அமைப்புகள்

### கோயில்கள்

- கந்தசுவாமி கோயில்
- கண்ணகையம்மன் கோயில்
- பரமநயினார் கோயில்
- திருநீலகண்ட விநாயகர் கோயில்
- செல்வாநகர் சிவனேஸ்வரர் கோயில்
- ஆலயடி ஆதிவைரவா் கோயில்
- வீரமாகாளியம்மன் கோயில்
- பேச்சியம்மன் கோயில்
- வம்மிக்கேணி முத்து மாரியம்மன் கோயில்
- செல்வாநாகர் பத்திரகாளியம்மன் கோயில்
- வடபத்திர காளியம்மன் கோயில்
- செங்குந்தர்வீதி மாரியம்மன் கோயில்
- திருநீற்றுக்கேணி பிள்ளையார் கோயில்
- ஆலடி பிள்ளையார் கோயில்
- சமாதுப்பிள்ளையார் கோயில்
- எள்ளுச்சேனை பிள்ளையார் கோயில்
- வேளாளர் தெரு சித்திரவேலாயுதர் கோயில்
- கல்வீட்டுதிண்ணையடி பரமநயினார் கோயில்
- கோயில்குளம் நாகதம்பிரான் கோயில்
- கோயில்குளம் ஆஞ்சநேயர் கோயில்
# ஆரையம்பதி

## அமைப்புகள்

### தேவாலயங்கள்

- அன்னை திரேசாள் தேவாலயம்
- ஆரையம்பதி மெதடிஸ்த தேவாலயம்
# ஆரையம்பதி

## இதர குறிப்புகள்

### கொட்டுக்கிணறு

அக்காலத்தில் வீடுகளில் கொட்டுக் கிணறுகள் இருந்தன. தேத்தா மரத்தின் நடுப் பகுதியைத் தோண்டியெடுத்த பின்னர் குழல்போன்ற மரக்கொட்டினை நிலத்தில் பதிப்பார்கள் கிணற்றைப் பாதுகாக்கும் கட்டுமானம் இந்தக் ‘கொட்டுக்குத்தான்’ இருக்கும்.
# மச்ச புராணம்

போது பெருங்கடலிருந்து படகுடன் வைவஸ்தமனு மற்றும் சப்தரிஷிகளையும், மச்ச அவதாரம் கொண்டு திருமால் மீட்கும் காட்சி]]  
**மச்ச புராணம்**, அல்லது **மத்ஸ்ய புராணம்** (*Matsya Purana*) என்பது பதினெண் புராணங்களில் பதினாறாவது புராணமாகும். இது 14,000 கிரந்தப் பாடல்கள் (சுலோகம்) கொண்டது. இதில், மச்சாவதாரத் தோற்றம், திருமால் நீர்ப்பிரளயத்திலிருந்து வைவஸ்தமனு மற்றும் சப்தரிஷிகளையும் காத்து உலகில் மீண்டும் சீவராசிகளை வளர்ச்சியடையச் செய்ததையும், பிரம சிருட்டி, திரிபுர வதம், தாரகாசுரனுடன் போர், பார்வதி சிவனை மணத்தல், கந்தனாகிய முருகனின் தோற்றம் ஆகியவற்றை விளக்குகிறது.
# மச்ச புராணம்

## இதனையும் காண்க

- வைவஸ்தமனு